Muchidzidzo cheMasvomhu daranhamba (arithmetic) zvidzidzo zveMasvomhu zvinoongorora nezve maverengerwo nokuwanda kwezvinhu. Vanhu tese tinoshandisa ruzivo rwehuwandu mumabasa ese kubva mukuverenga zvinhu kusvikira kumabasa akaita sekuvaka nekutengeserana zvinhu. Tarisai mazwi emitauro yeBantu akanyorwa pasi ayo, aya ari mazwi anowanikwa mumazita anonzi Mataranyika naDaramombe. VaGikuyu vanoti kotara (to enumerate). VaGikuyu vanoti otari (enumeration). VaGiryama vanoti kutala (v. to number; to add up, to count). VaGiryama vanoti mutalo (n. a reckoning). VaGiryama vanoti talo (n. counting, number). Huwandu hwechinhu hunoitikira mukuwana kana mukushaiwa. Huwandu hwechinhu hunoitikawo mukuenderera kumashure kana kumberi. Kana pasina chinhu, pane 0, uye hapana huwandu mukuwana/kuenderera kumashure kana mukushaiwa/kuenderera kumberi. Muenzaniso: -a: huwandu hunoita a mukudzokera kumashure, apo chiperengo a chakamirira chiperengo chohuwandu. +a: huwandu hunoita a mukuenderera mberi, apo chiperengo a chakamirira chiperengo chohuwandu. -4: huwandu huna mukushaiwa kana kuti mukuenderera kumashure. +6: huwandu hutanhatu mukuwana kana kuti mukuenderera kumberi. Zvinyanye (Extrema) - iri shoko rinodudzira panogumira hukuru uye huduku hwemupimo uri kutaurwa nezvawo.